Къэзакъхэм я уней лъапсэ
Щэбэт кIуам, гъатхэпэм и 16-м, Прохладнэ къалэм и ут нэхъыщхьэм нэгузыужьу щрагъэкIуэкIащ Тхъушх махуэр. Сабийхэм, балигъхэр я нэгу зрагъэужьащ ажэгъафэ- хэм, гъуохэм, уэрэджыIакIуэхэм. Апхуэдэу сурэтыщIхэм, сурэттеххэм я лэжьыгъэхэр, егъэджэныгъэмрэ щэнхабзэмрэ я IуэхущIапIэхэм я еджакIуэхэм я IэдакъэщIэкIхэр ягъэлъэгъуащ. Утым къыщызэIуахат къэзакъхэм я уней лъапсэ. ГуфIэгъуэр хуабжьу яIэтащ IуэрыIуатэ гупхэмрэ самодеятельностым и артистхэмрэ.
Прохладнэ къалэ округым и щIыналъэ администрацэм и Iэтащхьэ Крецкий Евгений зэрыжиIамкIэ, мы махуэр сыт щыгъуи нэгузыужьу йокIуэкI: «ЦIыхухэм гукъыдэжышхуэ яIэу загъэпсэху. АдэкIэ гъатхэ лэжьыгъэхэр куэдщи, дэтхэнэри и Iуэху пэрыувэжынущ. Дэ къалэр гъэкъэбзэным, зэIузэпэщ щIыным теухуа мазитI лэжьыгъэ едгъэкIуэкIынущ, апхуэдэу республикэпсо щэбэт щIыхьэхум гъатхэпэм и 23-м дыхэтынущ».
Панфиленкэ Людмилэ.
